മൻമോഹൻ സിംഗിൻറെ ജീവിതകഥ പ്രമേയമാക്കുന്ന ' ആക്സിഡൻറൽ പ്രൈം മിനിസ്റ്റർ ' വാർത്തകളിൽ നിറയാൻ തുടങ്ങിയിട്ട് കുറച്ചു നാളുകളായി . മൻമോഹൻ സിംഗായി ചിത്രത്തിലെത്തുന്നത് അനുപം ഖേറാണ് . സജ്ഞയ് ബാരുവിൻറെ ബുക്കായ ആക്സിഡൻറൽ പ്രൈം മിനിസ്റ്ററിൻറെ പേര് തന്നെയാണ് ചിത്രത്തിനും ഉപയോഗിച്ചിരിക്കുന്നത് . മൻമോഹൻ സിംഗിൻറെ രൂപത്തിലുള്ള അനുപം ഖേറിൻറെ പുതിയ ലുക്ക് വ്യാഴാഴ്ച പുറത്തുവിട്ടിരുന്നു . പ്രേക്ഷകരെ ഞെട്ടിക്കുന്ന രീതിയിലുള്ള മേക്ക് ഓവറാണ് അനുപമിൻറേത് . അഭിനേതാവ് എന്ന നിലയിൽ തനിക്ക് ലഭിച്ച ഒരു ടാസ്ക്കാണിത് . സമകാലികനായ ഡോക്ടർ മൻമോഹൻ സിംഗിനെപ്പോലെ ഒരാളെ അവതരിപ്പിക്കുന്നത് തന്നിലെ അഭിനേതാവിന് വെല്ലുവിളി ഉയർത്തുന്നതെന്നും അനുപം പറഞ്ഞു . പുതിയ സംവിധായകനാണ് ചിത്രം സംവിധാനം ചെയ്യുന്നതെന്നും ലണ്ടനിൽ ചിത്രീകരണം തുടങ്ങിയെന്നും നിർമ്മാതാവ് ഹൻസാൽ മെഹ്ത പറഞ്ഞു . വളരെ നല്ല കഴിവുള്ള താരങ്ങൾ ചിത്രത്തിലുണ്ടെന്നും അവരുടെ കൂടെ ജോലി ചെയ്യുന്നത് അപൂർവ്വമായി കിട്ടുന്ന അവസരമാണെന്നും ഹൻസാൽ പറഞ്ഞു .